jkorsvik/nowiki_second_scrape_merged huggingface dataset:
Uno Birger Tord «Målle» Lindberg

Uno Birger Tord «Målle» Lindberg (født 29. september 1929 i Nässjö) er en svensk kristen vekkelsespredikant og sanger. Tilnavnet (artistnavnet) Målle fikk han på grunn av en uttalefeil av ordet hästapålle (hestehandler), han sa hästamålle. Han virket fra 1960-tallet, først innen den svenske pinsebevegelsen senere innen svensk Maran Ata.
Lindberg er yngst av seks søsken og vokste opp i Nässjö i Småland. Hans foreldre var romer, og Målle ble født «ute på landeveien». Han ble sammen med sin familie engasjert innen den svenske frikirken. Faren var soldat i Frelsesarméen, moren var baptist. Flere av søskene var med i pinsebevegelsen.
Lindberg satt som ung to år i fengsel, under dette oppholdet vendte han seg tilbake til sin kristne barnetro. Etter endt militærtjeneste begynte som evangelist og predikant tidlig på 1960-tallet. I 1964 startet han med teltmøter, besøkstallet øke raskt til nær tusen. Lindberg var en uredd og radikal predikant og det oppstod ikke uventet en del medieomtale. Noe av kritikken var at ungjentene var pågående foran senen, samt at han danset på scenen og døpte mennesker i et badekar.Lindberg virket først innen den svenske pinsebevegelsen senere innen svensk Maran Ata. I Göteborg grunnla han den kristne menigheten (? organisasjonen) Världsvid Väckelse. Lindberg er ikke tilsluttet en kristen bevegelse, men har uttalt at han har en «frilanskontrakt» med Gud og besøker ulike forsamlinger, både menigheter, teltmøter og  marked. Han har ofte besøkt Norge.
Målle Lindberg har deltatt i det svenske TV-programmet Minns du sången. Han ble 14. desember 2002 utnevnt til «hedersdoktor i Kristen musikk» (? æresdoktor) av Life Christian University i Florida, USA.
Cornelis Vreeswijks låt Tältet handler om Lindbergs teltmøter på 1960-talletLindberg har spilt inn flere album. Som 80-åring (2009) gjorde han en innspilling i Hollywood med noen av musikere til Andrae Crouch og fra gruppen Koinonia.


== Diskografi ==
Studioalbum

1960 – Hav tack o Jesus (med Curt Petersén)
1967 – En klädnad vit
1983 – Ett sus av regn
1998 – Målle med Zigenarkompet
1999 – O, du dyrköpta själ
1999 – Underbara land
1999 – Målle Lindberg – artist, sångare, evangelist (dobbel-CD)
2000 – Minns du sången 3 «Jag är härligt löst och fri»
2002 – Målle Guld «Den komplette samlingen» (3 CD)
2003 – Målles jul
2005 – Still going strong
2006 – Speleman av Guds nåde
2009 – Målle i HollywoodSamlingsalbum

2014 - Mitt liv som Målle


== Referanser ==


== Litteratur ==
Gustavsen, Anne. 2010. Målle takker for livet. Korsets Seier 9. juli 2010. side 4-5


== Eksterne lenker ==
Målle Lindberg
Abakan (elv)

Abakan (russisk: Абака́н, fra det khakassiske ordet for «bjørneblod») er ei elv i republikken Khakasia i Russland. Den er ei venstre sideelv til Jenisej, og er 514 km lang, med et nedbørfelt på 32 000 km², og en middelvannføring på 400 m³/sek.
Elva dannes ved samløpet mellom tilløpselvene Bolsjoj Abakan og Malyj Abakan, i de vestlige Sajanfjellene, og renner i nordøstlig retning gjennom Minusinsksenkningen til byen Abakan, hvor den munner ut i Krasnojarsk-reservoaret i Jenisej. 
Elva blir benyttet til tømmerfløting og irrigasjon. Sideelva Ona er kjent som Khakasias beste elv for rafting.Foruten republikkhovedstaden Abakan ligger også byen Abaza ved Abakan-elva.


== Referanser ==


== Eksterne lenker ==
(en) Abakan River – kategori av bilder, video eller lyd på Commons
Ingmar Johansson

Anders Ingmar Johánsson, tidligere Johansson (født 11. desember 1952 i Bollnäs) er en svensk sanger, gospelartist og prest i den Svenska kyrkan. Han har skrevet salme- og sangtekster og komponert salmer og er representert i den svenske salmeboken Verbums psalmbokstillägg 2003 med originaltekst og musikk til tre verk.
Ingmar Johánsson vokste opp i Vännäs i Västerbotten. Han begynte spille gitar i tiårsalderen og var i ungdommen med i forskjellige band i traktene rundt Umeå og Vännäs. Etter at han i begynnelsen av 1970-taet flyttet til Stockholm var han med og startet et av Sveriges første kristne rockband, som het "Höga Visan". År 1977 platedebuterte han med Önskar jag kunde fängsla ditt öra og ga ut i rask rekkefølge sju album fram til 1985.
Han studerte teologi på deltid, ble innviet som prest 2002 og var mellom 2012 og 2018 sogneprest i "Sankt Johannes församling" i Stockholm. Før utgivelsen av sitt trettende album, En sång som bara du kan sjunga i 2008, byttet han navn til Johánsson.


== Diskografi ==
Önskar jag kunde fängsla ditt öra (1977)
Bildspråk (1979)
Längtan... (1981)
Med ljusets hastighet (1982)
En kvinnas man (1983)
Resumé (1985)
Kärt barn (1985)
Andetag (1991)
Mysterium – En mässa om livets insida (1995)
Apokalyps – En mässa i den yttersta tiden (1989)
Genom ett brustet hjärta (2000)
Collection (2002)
Till dig – Kroppens och innerlighetens mässa (2003)
En sång som bara du kan sjunga (2008)
Minnenas hus (2010)
Distant destinations (2015)
Där får jag andas ut (2019)


== Salmer ==
«Alltid på väg» (Verbum nr 795) (tekst og musikk 1978, omarbeidet 1990)
«Andetag»
«Du som kan» (Verbum nr 765) (tekst og musikk 1997)
«Du är en bön» (Verbum nr 762) (tekst og musikk 1992)
«Genom ett brustet hjärta»
«Jag vill tro»
«Källan, kärleken och Gud»
«Mysterium»
«Se hur gudsvinden bär»
«Till vem skulle vi gå»
«Varje enskilt hjärtas tysta bön»
«Önskar jag kunde fängsla ditt öra»


== Sangbøker ==
Se hur gudsvinden bär (2006)


== Eksterne lenker ==
(en) Ingmar Johansson på Discogs 
(en) Ingmar Johansson på MusicBrainz 
(sv) Artikkel i den svenske avisen Dagen
Storbritannias Grand Prix 2005

Storbritannias Grand Prix 2005 var et Formel 1-løp arrangert 8. – 10. juli 2005 på Silverstone Circuit i Storbritannia. Det var det ellevte løpet i Formel 1-sesongen 2005.


== Klassifisering ==


=== Kvalifisering ===
Noter til tabellen:

Kimi Räikkönen ble flyttet ned 10 plasser for å bytte motor.


=== Løpet ===
Noter til tabellen:

Dette var Patrick Friesachers siste løp i Formel 1.


== Eksterne lenker ==
(en) 2005 British Grand Prix – kategori av bilder, video eller lyd på Commons
18. serierunde i 2. divisjon avdeling 3 2008

18. serierunde i 2. divisjon avdeling 3 2008 startet 30. august og ble avsluttet med Vindbjart mot Lillestrøm 2 2. september 2008.
Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.


== Resultater ==


== Eksterne lenker ==
2. divisjon avdeling 3 2008: Terminliste og resultater på altomfotball.no
Garde côtière canadienne

Garde côtière canadienne (fransk) eller Canadian Coast Guard (engelsk) er Canadas kystvakt, med ansvar for å patruljere landets 202 080 kilometer lange kystlinje; den lengste i verden. Kystvakten er en sivil føderal etat underlagt Fiskeri- og havdepartementet. Etaten ble opprettet i 1962 og har sitt hovedkontor i hovedstaden Ottawa. Det er omkring 2000 ansatte.


== Uniformer ==


=== Gradstegn ===

		
		
		
		
		
		
		
		
		
		


=== Tjenstetegn for befal ===
Tjenstetegn for befal er i form av farvede passepoiler mellom galonene. Dekksbefal, helikopterpiloter og redningsleder savner passepoiler.

		
		
		
		
		
		
		


=== Tjenestetegn for kvartermester og matroser ===

		
		
		


=== Luemerker ===

		
		


=== Hjelpekorpset ===


== Eksterne lenker ==
Offisielt nettsted 
(en) Canadian Coast Guard – kategori av bilder, video eller lyd på Commons
Bilansvar

Bilansvar i norsk rett er et sett erstatningsrettslige regler som skal sikre erstatning for skader som biler og andre motorvogner forårsaker, uavhengig av om føreren kan bebreides. Det er derfor et objektivt erstatningsansvar.
Reglene for bilansvar er slått fast i bilansvarsloven. Loven bygger på at eiere av biler og andre motorvogner har plikt til å tegne trafikkforsikring. Denne forsikringen skal dekke skader som motorvognen «gjør». Normalt betyr «gjør» at det er de naturlige farene ved motorvognen, som tyngde, fart og støy, som fører til skaden. Regelen gjelder når den brukes som kjøretøy, og når den er parkert i vei, gate eller på annet sted med allmenn ferdsel, eller når den er uforsvarlig satt bort på annet område.
Den som blir utsatt for skade som en motorvogn gjør kan kreve erstatning fra motorvognens forsikringsselskap, for både personskader og skade på ting. Den obligatoriske forsikringen dekker ikke skader på motorvognen som selv forårsaket skaden (ved f.eks. utforkjøring) eller gods som fraktes med denne. Men førerens og passasjerenes personskader, klær og personlige eiendeler dekkes.
Ved sammenstøt mellom motorvogner kan man kreve erstatning fra den andre motorvognens forsikring bare hvis skaden skjedde som følge av uforsvarlig oppførsel, brudd på trafikkregler eller teknisk svikt hos den ene av motorvognene. Forsikring som dekker skader på egen motorvogn – kasko – er frivillig.
Hvis den skadelidte selv har skyld i skaden kan erstatningssummen settes ned eller falle helt bort. Hvis den som brukte motorvognen forårsaket skaden med vilje eller grovt uaktsomt, under rus eller hadde stjålet motorvognen, må forsikringsselskapet betale erstatning til skadelidte, men kan kreve summen helt eller delvis tilbake fra føreren.
Hvis en motorvogn ikke er forsikret slik det er påbudt, dekkes skader som den gjør av alle trafikkforsikringsforeningen, bortsett fra skade på personer i bilen som visste at den ikke var forsikret. Det samme gjelder dersom en ukjent motorvogn forårsaker personskade. Bilansvarsloven blir derfor regnet for å gi et nærmest komplett vern for personskader som motorvogner forårsaker.


== Bakgrunnen for bilansvaret ==
Årsaken til at bilansvaret gjelder uavhengig av skyld hos føreren, er et ønske om at personer som blir påført skade og tap, som ofte er store pga. bilens farlige egenskaper, skal få dekket dette selv om ingen involverte kan bebreides. Det objektive bilansvaret i Norge stammer fra 1912, da man begynte å se bilenes evne til å gjøre skade, selv om den var svært beskjeden da i forhold til i dag.
Plikten til å tegne forsikring sørger for at den uskyldige bilføreren selv slipper å betale for skader som bilen gjør, men at tapet i stedet bæres av forsikringsselskapet og dermed spres ut på alle forsikringstakerne. Forsikringen gjør også at den skadelidte er sikker på å få dekket sitt tap, selv om føreren ikke ville hatt nok midler til å dekke erstatningsbeløpet selv.


== Se også ==
Bruksbasert bilforsikring


== Eksterne lenker ==
Bilansvarsloven
Khemtsjik

Khemtsjik (russisk: Хемчик) er ei elv i republikken Tuva i Russland. Den er ei venstre sideelv til Jenisej. Elva er 320 kilometer lang, og har et nedbørfelt på 27 000 km². Middelvannføringen 74 kilometer før munningen er 119 m³/s.Khemtsjik fryser til i november og er islagt til månedsskiftet april/mai. De største sideelvene er Alasj, Ak-Sug, Barlyk og Tsjadan. Byen Ak-Dovurak ligger ved elva.


== Referanser ==
Drammen Klatreklubb

Drammen Klatreklubb er både et idrettslag og en friluftslivsorganisasjon. DKK er tilsluttet Norges Idrettsforbund. DKK organiserer klatrere i alle aldre og innenfor alle kategorier, fra konkurranseklatrere til mosjonister og turklatrere. Klubben organiserer klatrere i Drammen og omegn (Nedre Buskerud og Nordre Vestfold). Klubben gir støtte til utvikling og vedlikehold av klatrefelt i området, og klubben jobber for å sikre viktige klatreklipper i området.


== Eksterne lenker ==
Offisielt nettsted
Den tropiske stormen Arthur (2008)

Den tropiske stormen Arthur var en tropisk syklon, den første tropiske stormen som dannet seg i Atlanterhavet i mai siden 1981. Stormen ble dannet av to tropiske bølger og rester av Den tropiske stormen Alma som hadde krysset Mellomamerika over til Det karibiske hav fra Stillehavet. Systemet organiserte seg raskt og fikk navnet Den tropiske stormen Arthur 31. mai, da den krysset kysten av Belize. Rester av Arthur førte til alvorlig flom som drepte ni og berørte 100 000 flere i Belize. Skadeomfanget var fra lett til moderat, beregnet til 78 millioner amerikanske dollar.


== Se også ==
Den atlantiske orkansesongen 2008


== Referanser ==


== Eksterne lenker ==
National Hurricane Center
Tyskland rundt 2008

Tyskland rundt 2008 var den 10. utgaven av Tyskland rundt og ble arrangert mellom  29. august og 6. september 2008. Prologen og første etappe foregikk i Østerrike.
I tillegg til ProTour-lagene fikk også de profesjonelle kontinentallagene 
Team Volksbank og Skil-Shimano stille.
Linus Gerdemann vant sammenlagt foran sin lagkamerat Thomas Lövkvist som vant poengkonkurransen og ungdomskonkurransen.


== Etapper ==


=== Prolog - 29. august 2008:  Kitzbühel, 3,6 km (tempo) ===


=== 1. etappe - 30. august 2008:  Kitzbühel - Hochfügen, 178 km ===


=== 2. etappe - 31. august 2008:  München - Hesselberg, 182,6 km ===


=== 3. etappe - 1. september 2008: Herrieden - Wiesloch, 214,9 km ===


=== 4. etappe - 2. september 2008: Wiesloch - Mainz, 174 km ===


=== 5. etappe - 3. september 2008: Mainz - Winterberg, 218,4 km ===


=== 6. etappe - 4. september 2008: Bad Fredeburg - Neuss, 188,8 km ===


=== 7. etappe - 5. september 2008: Neuss - Georgsmarienhütte, 214,3 km ===


=== 8. etappe - 6. september 2008: Bremen, 34 km (tempo) ===


== Trøyene dag for dag ==


== Sammenlagt ==


=== Poengkonkurransen ===


=== Klatrekonkurransen ===


=== Ungdomskonkurransen ===


=== Lagkonkurransen ===


== Eksterne lenker ==
(en) Deutschland Tour 2008 – kategori av bilder, video eller lyd på Commons
Tsivil

Tsivil (russisk: Цивиль, tsjuvasjisk: Савал – Saval) er ei elv i republikken Tsjuvasjia i Russland. Den er ei høyre sideelv til Volga, og er 170 km lang, med et nedbørfelt på 4690 km². Tsivils to tilløpselver, Malyj Tsivil og Bolsjoj Tsivil, har sine utspring i de nordligste utløperne av Volgahøydene. De to elvene løper sammen ved byen Tsivilsk og danner elva Tsivil, som munner ut i Kujbysjev-reservoaret like øst for byen Novotsjeboksarsk. Elva er isfri fra april til november, og er i denne perioden seilbar.
Seishi Kishimoto

Seishi Kishimoto (japansk: 岸本 聖史: Kishimoto Seishi, født 8. november 1974) er en japansk tegneserietegner. Han er kjent for å være den yngre tvillingbroren til Masashi Kishimoto, tegneren av den populære mangaserien Naruto.
Seishis lengste og mest berømte serie er 666 Satan. Hans nyeste serie er Blazer Driver som blir utgitt i bladed Monthly Shōnen Gangan. Verkene til Seishi og Masashi Kishimoto har blitt karakterisert som svært like. I en av sine mangabøker skriver Seishi at grunnen til fellestrekkene i både Naruto og 666 Satan, er at de begge to har blitt påvirket av de samme inspirasjonskildene da de vokste opp.


== Referanser ==


== Eksterne lenker ==
(en) Seishi Kishimoto på Internet Movie Database
Husebygrenda

Husebygrenda er et boligområde mellom Makrellbekken stasjon og Huseby leir, beliggende nord for Sørkedalsveien og sør for strøket Holmen. Strøksmessig tilhører det Makrellbekken. Tre veier i området har bebyggelsen til borettslaget, en av dem heter også Husebygrenda.


== Historie ==
Husebygrenda er egentlig bare et vanlig borettslag i Oslo med 96 boenheter, men har likevel en historie, bakgrunn og arkitektur som skiller Grenda fra andre boligområder.
Ideen om Husebygrenda ble unnfanget blant norske lærere som etter læreraksjonen i 1942 var internert i Kirkenes av tyskerne i en periode under krigen. Blant disse ble ideen om et samlet bomiljø med en del kollektive løsninger unnfanget. En av veiene i grenda, Lærer Holes vei, er oppkalt etter Olav Hole, den første læreren i gruppen som mistet livet i Kirkenes. Skjerstadveien er oppkalt etter båten som fraktet lærerne til Kirkenes.
Etter at Stortinget hadde gitt tillatelse i form av et stortingsvedtak til avhending av militær eiendom, solgte Forsvaret et område på Huseby til en gruppe læreres nystiftede andelslag. Arkitekt Helge Hoel ble engasjert til å lage en bebyggelsesplan. I forbindelse med anbudsrunden ble det gjort avtale om tilknytning til OBOS. Samarbeid med OBOS ble opphevet i 1988.
De første beboerne flyttet inn i 1948. Planering, drenering og spredning av matjord ble gjort på dugnad. De som bosatte seg der var radikale lærere, markante personer innen Arbeiderpartiet og medlemmer av Mot Dag-bevegelsen.


== Se også ==
Luftforsvarets Byggelag


== Referanser ==


== Eksterne lenker ==
Husebygrenda.no
1000 meter stafett

1000 meter stafett er en løpsøvelse innen friidrett, og er den eneste stafetten som arrangeres under det norske hovedmesterskapet i friidrett. Stafetten som på engelsk kalles Swedish relay, består av fire etapper med progressiv lengde: 100 meter + 200 meter + 300 meter + 400 meter.
Første etappe går i løpebanens sving, og løperne starter fra startblokker. Andre etappe er dermed en spesiell 200 meter som starter på langsiden og slutter i svingen. Tredje etappe er den uortodokse øvelsen 300 meter, som her løpes langside, sving og langside. Den siste etappen blir da en vanlig 400 meter med flying start.


== Rekordene ==
Øvelsen er en svensk stafett-variant, men er ikke etablert som en vanlig internasjonal øvelse. Det noteres dermed ikke offisielle verdensrekorder. Norske rekorder for menn ble notert allerede i 1935. Friidrettstinget i 1969 innførte notering av norske rekorder også for kvinner.Inntil september 2021 var det IL Gular fra Bergen som hadde rekorden for menn på 1.52,54, fra NM i Drammen i 2001. På laget løp Kenneth Halhjem, Thomas Mellin-Olsen, Erlend Sæterstøl og Quincy Douglas. Under NM i Mosjøen i 1992 løp SK Vidar fra Oslo på 1.52,35, men laget hadde sprinteren Fernando Ramirez på første etappe, og han var på den tiden statsborger av Den dominikanske republikk. Resultatet ble dermed ikke godkjent som norsk rekord. På de neste etappene løp Jesper Vogt Lorentzen, Gaute Melby Gundersen og  Atle Douglas. Under  NM i friidrett 2021 satte Moelven Idrettslag ny norsk rekord med 1.51,51. August Hemstad, Carl Emil Kåshagen, Andreas Grimerud og Håvard Bentdal Ingvaldsen løp på laget.For kvinner er det SK Vidar som innehar den norske rekorden. Den er på 2.08,00 og ble satt 31. juli 2016 i Ravnanger. Karin Busch, Astrid Mangen Cederkvist, Line Kloster og Yngvild Elvemo løp på laget. 
Gular hadde en tidligere rekord på 2.08,39 som ble satt under NM i friidrett i Stjørdal 20. august 1989. På det laget løp Eli Karin Pilskog, Ann Marit Kleive, Sølvi Olsen og Mona Karin Riisnes.


== Mesterskap ==
Oslo Turn ble første norgesmester på øvelsen i 1936. IK Tjalve fra Oslo er den klubben med flest titler, men fra slutten av 1990-tallet tok Bergensklubben IL Gular over hegemoniet på 1000 meter stafett.


== Referanser ==
Grenseboerbevis

Grenseboerbevis er en type statlig legitimasjonskort, et dokument for å kontrollere persontrafikk i grenseområder. I Norge kjennes to typer grenseboerbevis; den mest kjente type ble innført under tysk okkupasjon under den andre verdenskrig, og var i bruk over hele landet. I 2010 inngikk norske og russiske myndigheter en avtale om grenseboerbevis for innbyggere i grensesonen mellom Norge og Russland.


== Under andre verdenskrig ==
Alle voksne personer (aldersgrense 15 år) bosatt i norske grenseområder måtte under andre verdenskrig ha et grenseboerbevis. Grenseboerbeviset var et slags pass for intern bruk i Norge; det var bevis på hvem du var og at du hadde lov til å oppholde deg i det området du ble kontrollert. I første omgang ble grenseboerbeviset innført for å kontrollere grensen mot Sverige. Deretter ble det behov for å kontrollere illegal båttrafikk mellom Norge og De britiske øyer.
Brettet for vanlig bruk var størrelsen på grenseboerbeviset (ca.): H=14,5 cm x B=10,5 cm.
På forsiden var trykket:
Innehaveren av dette bevis skal alltid bære det på seg og på oppfordring forevise det for alle norske og tyske kontrollorganer.
Grenseområde var vidt definert og omfattet også kysten. Det var to soner. I juni 1940 ble sone øst opprettet, som var områdene nær riksgrensen fra Grong i nord til Halden i syd. Fra oktober 1940 ble grensesone vest opprettet; dette omfattet kommunene Sarpsborg, Fredrikstad, Moss og Jeløy i Østfold, og videre langs sjøen vestover. 1. januar 1944 ble sonene betydelig utvidet. I praksis var det bare noen få kommuner - langt fra kyst og riksgrense - hvor befolkningen var fritatt for å ha grenseboerbevis. Dette gjaldt for eksempel Vinje i Telemark.
Grenseboerbeviset var utstyrt med fotografi av innehaveren, samt innehaverens signatur, og med opplysning om yrke, fødselsdato og fødested. På kortet var det anmerket hvilke(t) politidistrikt(er) innehaveren hadde rett til å ferdes i. Det hadde tekst på norsk og tysk. Den tyske betegnelsen på beviset var «Grenzzonen-Bescheinigung».
Grenseboerbevis ble utstedt av politimesteren eller lensmannen på hjemstedet.
Skulle man bevege seg til et politidistrikt som ikke var anført i kortet, måtte man ha en «passerseddel».
Hjemmefronten utstyrte, i den grad det var nødvendig, sine folk med falske grenseboerbevis.


== Grensen Norge - Russland ==
Siden 2012 har bosatte i Sør-Varanger og i Russland nær den norske grensen kunnet søke om grenseboerbevis. Det gir rett å passere den norsk-russiske grensen uten ytterligere visum.Personer som har vært fastboende i minst tre år i områder som ligger mindre enn 30 km fra riksgrensen kan søke om grenseboerbevis. Avtalen gjelder om lag 9000 personer bosatt i Sør-Varanger, og 45000 på russisk side av grensen. Innehaverne kan oppholde seg inntil 15 dager i grenseområdet i den andre staten. Søkeren behøver ikke være russisk eller norsk borger. Grenseboerbeviset gir ikke rett til å arbeide i Norge.


== Se også ==
Legitimasjonskort


== Referanser ==
Orkanen Isabel

Orkanen Isabel var den dødeligste og mest kostbare orkanen i den atlantiske orkansesongen 2003. 


== Stormhistorie ==
Orkanen Isabel oppsto som den tropiske depresjonen 13 den 6. september 2003. Få timer senere økte systemet i styrke og ble gitt navnet Den tropiske stormen Isabel. Fem dager senere, 11. september, ble orkanen oppgradert til høyeste kategori på Saffir-Simpson-skalaen, kategori 5. Isabel traff land på østkysten av USA som en kategori 2-orkan om ettermiddagen den 18. september 2003. Orkanens sentrum traff land noe sør for Cape Hatteras i Nord-Carolina omkring klokken 13.00 lokal tid.


== Konsekvenser ==

Isabel var på størrelse med staten Colorado og hadde en ødeleggende effekt på et temmelig stort område. Totalt ble 4,3 millioner mennesker strømløse, derav 525 000 i Nord-Carolina, 1 250 000 i Maryland, 78 000 i District of Columbia, 160 000 i New Jersey, 500 000 i Pennsylvania, 50 000 i Delaware, 21 000 i Vest-Virginia. Virginia ble hardest rammet med mer enn 1,6 millioner mennesker uten strøm. I samme delstat så man den største oversvømmelen siden 1972.
Isabel var den største orkanen i det midtatlantiske USA siden orkanen Floyd rammet samme område i 1999. 


== Eksterne lenker ==
National Hurricane Center
Baksan (elv)

Baksan, også kjent som Azau (russisk: Баксан, Азау) er ei elv i republikken Kabardino-Balkaria i Russland. Den er ei høyre sideelv til elva Malka (i Tereks nedbørfelt). Baksan er 169 kilometer lang, med et nedbørfelt på 6 800 km². Elva har sitt utspring ved isbreene på Elbrus.  
Ved Baksan-elva ligger byene Tyrnyauz og Baksan.  


== Referanser ==


== Eksterne lenker ==
(en) Baksan River – kategori av bilder, video eller lyd på Commons
Malka

Malka (russisk: Малка), også kalt Balyksu (russisk: Балыксу) er ei elv i republikken Kabardino-Balkaria i Russland. Den er ei venstre sideelv til Terek, og er 210 kilometer lang, med et nedbørfelt på 10 000 km². Malka har sine kilder i isbreene på nordhellingen av Elbrus i Kaukasus. Den største sideelva er Baksan. Byen Prokhladnyj ligger ved Malka.


== Referanser ==


== Eksterne lenker ==
(en) Malka River – kategori av bilder, video eller lyd på Commons
Uda (sideelv til Selenga)

Uda (russisk: Уда) er ei elv i republikken Burjatia i Russland. Den er ei høyre sideelv til Selenga, og er 467 km lang, med et nedbørfelt på 34 800 km². Middelvannføringen er 70 m³/sek.
Uda løper sammen med Selenga ved Burjatias hovedstad Ulan-Ude.


== Referanser ==


== Eksterne lenker ==
(en) Uda River, Buryatia – kategori av bilder, video eller lyd på Commons